2026 жылғы 1 тамыздағы жағдай бойынша
республикалық бюджеттің атқарылуы туралы қысқаша талдамалық жазба
2026 жылғы 1 тамыздағы жағдай бойынша республикалық бюджетке түсімдер 12 512,8 млрд.теңгені құрады, оның ішінде трансферттерді есепке алмағандағы кірістер 9 563,1 млрд.теңге сомасында немесе 9 714,0 млрд.теңге сомасындағы есепті кезең жоспарының 98,4% түсті (жылдық жоспар – 19 239,3 млрд. теңге).
2026 жылғы 1 тамыздағы салықтар 9 348,0 млрд.теңге сомасында немесе 9 519,5 млрд.теңге сомасындағы есепті кезең жоспарының 98,2% түсті (жылдық жоспар – 18 886,0 млрд.теңге).
Салықтық түсімдер бойынша жоспар 171,5 млрд.теңгеге орындалмады.
Салықтық емес түсімдер бойынша атқарылу 210,2 млрд.теңге деңгейінде немесе 185,7 млрд.теңге сомасындағы есепті кезең жоспарының 113,1% деңгейінде қалыптасты (жылдық жоспар – 330,7 млрд.теңге). 
Салықтық емес түсімдер бойынша жоспар 24,4 млрд.теңгеге асыра орындалды.
Негізгі капиталды сатудан түскен түсімдер 1,2 млрд.теңгені немесе 1,1 млрд.теңге сомасындағы есепті кезең жоспарының 114,3% құрады (жылдық жоспар – 2,2 млрд.теңге). 
Арнаулы түсімдер 3,7 млрд.теңгені немесе 7,6 млрд.теңге сомасындағы есепті кезең жоспарының 48,0% құрады ( жылдық жоспар – 20,4 млрд.теңге). 
Республикалық бюджетке трансферт түсімдері 2 801,5 млрд.теңгені құрады (жылдық жоспар – 3 649,9 млрд. теңге), оның ішінде Ұлттық қордан кепілдендірілген трансферт 2 320,0 млрд.теңге тартылды (жылдық жоспар – 2 770,0 млрд. теңге).
Төмен тұрған бюджеттерден 481,5 млрд.теңге сомасында трансферттер түсті (жылдық жоспар – 879,9 млрд.теңге).
Бюджеттік кредиттер 148,2 млрд.теңге сомасында өтелді (жылдық жоспар – 246,3 млрд.теңге).
2026 жылғы 1 тамыздағы жағдай бойынша республикалық бюджеттің шығыстары 15 320,2 млрд.теңгеге немесе 15 506,4 млрд.теңге сомасындағы есепті кезең жоспарының 98,8 %-да жүргізілді (жылдық жоспар – 27 730,6 млрд. теңге), оның ішінде шығындар тиісінше 14 755,4 млрд.теңгеге жүргізілді (жылдық жоспар – 26 229,3 млрд. теңге), бюджеттік кредиттер – 347,8 млрд.теңгені құрады (жылдық жоспар – 1 104,5 млрд. теңге), қаржы активтерін сатып алу – 217,1 млрд.теңгеге жүргізілді (жылдық жоспар – 396,8 млрд.теңге).
Игерілмегені – 148,7 млрд.теңге. 
2026 жылғы 1 тамыздағы жағдай бойынша республикалық бюджет тапшылығы (-2 807,4) млрд.теңгені немесе ЖІӨ-ге шаққанда 1,5%-ды құрады (ӘЭДБ деректері бойынша 2026 жылға ЖІӨ болжамы - 183 788,2 млрд. теңге). 
Бюджет тапшылығын қаржыландыру 2 807,4 млрд.теңгені құрады, оның ішінде қарыздар түсімі есебінен – 4 682,1 млрд.теңге, қарыздарды өтеу – 1 852,5 млрд.теңге, (-22,1) млрд.теңге сомасындағы бюджет қаражатының пайдаланылатын қалдықтары. 
Есепті кезеңнің соңындағы бюджет қаражатының қалдықтары 23,0 млрд.теңге сомасын құрады.
2026 жылға арналған республикалық бюджетте жалпы сомасы 5 715,4 млрд.теңгені құрайтын субвенциялар (ЖСТ) көзделген, 1 тамыздағы жағдай бойынша өңірлерге 3 358,4 млрд.теңге аударылды, бұл есепті кезеңге жоспарланған 3 481,3 млрд.теңге көлемінің 96,5%-ы құрайды.
Сондай-ақ, өңірлерге 383,7 млрд.теңге сомасында нысаналы трансферттер көзделген (ағымдағы - 63,2 млрд.теңге, дамуға арналған – 320,5 млрд.теңге). 
2026 жылғы 1 тамыздағы жағдай бойынша өңірлерге 243,4 млрд.теңге нысаналы трансферттер бөлінді. 303,4 млрд.теңге сомасында немесе жылдық жоспардың 79,1 %-да міндеттемелер қабылданды.
Жергілікті атқарушы органдардың деректері бойынша алынған нысаналы трансферттер 231,5 млрд.теңге сомасында атқарылды.
Жергілікті деңгейде игерілмеу 11,7 млрд.теңгені құрады.

